רונן דגמי

רונן דגמי (נולד ב-11 בינואר 1973) הוא קצין צה"ל במילואים בדרגת תת-אלוף, בתפקידו האחרון בצה"ל שירת  כמפקד מחוז הדרום בפיקוד העורף.

ביוגרפיה
דגמי עשה את שירותו הצבאי בחיל השריון. 

הוא פיקד על גדוד 52 של חטיבה 401 במהלך הלחימה ברצועת עזה בשנים 2007-2008, 

פעילות עליה זכתה היחידה בפרס הרמטכ"ל ליחידות מצטיינות. במבצע עופרת יצוקה שירת כסגן מפקד חטיבה 401.

בתפקידו הבא שירת כראש זירת דרום באגף המבצעים. באוגוסט 2012 מונה למפקד חטיבה 130, חטיבת שריון במילואים ופיקד עלייה עד סגירתה ב-2014. לאחר מכן שימש ראש מטה עוצבת עידן. 

באוגוסט 2015 מונה למפקד מחוז הדרום בפיקוד העורף.

דגמי מתגורר בנגבה, נשוי ללירון ואב לחמישה, בעל תואר שני בלימודי ביטחון. 

לאחר שחרורו כיהן עד 2021 כמנהל הקהילה בקיבוץ נגבה. נכון ל-2021 מכהן כמנהל קהילה בקיבוץ אור הנר. במאי 2023 התמודד דגמי על ראשות מועצה אזורית יואב. הוא עלה לסיבוב השני מול נתי לרנר עם 21.3% מהקולות, שם הפסיר ללרנר לאחר שקיבל 45.1% מהקולות.

הערות שוליים

מפקדי חטיבה 130
מפקדי גדודים בחטיבה 401
מפקדי מחוז דרום בפיקוד העורף
אלופי-משנה בצה"ל
בוגרי אוניברסיטת חיפה
נגבה: אישים
ישראלים שנולדו ב-1973
מתמודדים בבחירות לרשויות המקומיות בישראל